
Imperijalističke hiiene 



U Poljsku je ovih dana sletelo 150 
američkih padobranaca na „neograniče- 
no duge vežbe” u okviru dogovora Polj- 
ske i SAD da se ojačaju Poljska i baltičke 
zemlje članice te alijanse. 

Sekretar za štampu Pentagona, kontra- 
admiral Džon Kirbi je rekao da je ta odlu- 
ka usledila nakon ruske agresije u Ukrajini 


i kao način da se pruži podrška američkim 
„saveznicima i partnerima”. Istovremeno, 
američki ratni brod Tejlor uploviče u Crno 
more. SAD se konsultuju sa saveznica- 
ma iz NATO-a kako bi pomenute snage 
mogle da budu povećane, kao i da bi se 
u „ratne igre” uključio veći broj zemalja. 
U međuvremenu, Rusija je stacionirala 


hiljade vojnika duž istočne granice 
Ukrajine dok su proruski pobunjenici 
zauzeli vladine zgrade. 

Ponovo se zvecka oružjem, nameće 
hladnoratovska retorika i tribalno 
sagledava „geopolitička” situacija. S 
jedne strane pobornici „modernizacije” 
i „zapadnih vrednosti” podržavaju 
novu ukrajinsku vlast koja omogućava 
američkom i evropskom krupnom 
kapitalu da preuzme kontrolu nad iz- 
vorima profita u ovoj zoni, a s druge 
strane „tradicionalisti” i „antiglobalisti” 
navijaju za Ruse i slave operacije na 
Krimu. 

Ali ne treba nasedati na ovo slepilo le- 
šinarske propagande. Radničkoj klasi, 
i na Zapadu i na Istoku, treba da bude 
jasno da se ovde radi o sukobu dve 
suprotstavljene oligarhije. Umesto da 
prolivaju krv za interese ovog ili onog 
naftnog giganta, osiromašeni i ojađeni 
narodi treba da se bore upravo protiv 
onih koji u svojim bolesnim umovima 
kreiraju ovakve vandalske pohode: 
protiv države, protiv gazda, protiv 
kapitalizma. 


Radnici u prosveti najavljuju odgovor 
na mere štednje 

Radnici u prosveti neće prihvatiti 
smanjenje plata od deset odsto i ako se 
to dogodi, odgovoriće štrajkom. Ako 
buduća vlada Srbije umanji zarade u 
školstvu, prosečna plata nastavnika bila 
bi smanjena sa 43.000 na 39.000 dinara, 
koliko su primali pre pet godina. U 
slučaju da se usvoji zakon o zaradama u 
javnom sektoru, koji Vučić najavljuje za 
1. jul, prosvetari će koristiti strategiju svo- 
jih kolega iz Grčke, učestalim štrajkovima 
u trajanju od dva do tri dana. 

Gase fabrike zbog građevinskog 
zemljišta 

Oko 200 radnika Precizne mehanike 
održalo je juče protest ispred kompanije 


ITM - većinskog vlasnika firme, posle 
neformalnog obećanja da će u nared- 
nom periodu postepeno biti obnovljena 
proizvodnja u tom preduzeću i isplaće- 
ne zaostale zarade. Radnici su započeli 
protest u podne ispred zgrade Precizne 
mehanike u Ulici Vojislava Ilića i zatim, 
bez blokade saobraćaja, nastavili protest 
ispred sedišta kompanije ITM na No- 
vom Beogradu. Radnici ne dopuštaju da 
se ugasi njihova fabrika da bi se tajkuni 
dokopali građevinskog zemljišta. 

Ne daje plate radnicima, a sponzoriše 
estradnezvezde 

Vlasnik „Farmakoma” Miroslav Bogi- 
ćević, koji radnicima dugije i po deset 
plata, platio je 50.000 evra reklamu na 
koncertu Cece Ražnatović. Ova „poslov- 


na” odluka fakturisana je 17. juna prošle 
godine, u trenutku kada radnicima du- 
govao devet zarada i nije im povezao 
staž, zbog čega su radnici Bogićevićeve 
„Zajače” blokirali put Loznica - Šabac. 
Štrajkovali su i radnici njegove Fabri- 
ke akumulatora u Somboru, a naplatu 
dugova od „Farmakoma” tražili su 
i proizvođači mleka iz Mačvanskog 
okruga. 

Bogićević je platio reklamu na Cecinom 
koncertu u vreme kada ukupno 3.500 
njegovih radnika nije redovno prima- 
lo plate. Računi Koncerna „Farmakom” 
zamrznuti su od 16. aprila 2013, a dug je 
dostigao 80 miliona evra. Fabrika aku- 
mulatora Sombor duguje 40 miliona, 
Mlekara Šabac 30, Industrijski kombi- 
nat Guča deset miliona... 


“SLOBODAN IZBOR G0SP0DARA NE UKIDA N1 G0SP0DARE N1 ROBOVE.” Herbert Markuze 







Preporučujemo film 


Borgman (2013) 

Borgman je miste- 
riozni skitnica ko- 
ji se upliće u život 
jedne dobrostojeće 
građanske porodice 
i postepeno je do- 
vodi do potpunog 
uništenja. Film 
kombinuje formu 
trilera, horora i 
psihološke drame, 
prikazujući krizu evropske srednje i 
visoke klase, kao i njen mistifikovani st- 
rah od terorizma, beskućnika i stranaca. 

Breaking Bad (2008 - 2013) 

Američka serija u 
pet sezona. Glavni 
junak je genijalni 
profesor hemije u 
srednjoj školi, koji 
posle dijagnoze 
kancera na plućima, 
počinje proizvod- 
nju i prodaju 
metamfetamina. 
On je porodičan čo- 
vek koji pod pritiskom „krize”, dugova i 
kredita rešava da se obogati i obezbedi 
svoju porodicu. Priča o njegovoj 
transformaciji prikazana je na jezivo 
surov i pri tome neverovatno duhovit 
način. Tema proizvodnje i prodaje dro- 
ge prerasta u parabolu o „konkurentnoj 
robi”, tržištu i o pojedincu koga melje 
žrvanj kapitalizma, a jedini uslov op- 
stanka je da se „postane loš”... 

Propaganda (2012) 

film koji precizno 
raskrinkava 
zapadnjačku kultu- 
ru i propagandu 
kojom se ona 
reprodukuje širom 
sveta omogućavaju- 
ći ostvarivanje 
imperijalističkih 
interesa. Iako i 
sam predstavlja 
propagandu severnokorejskog to- 
talitarnog režima, ovaj film vredi 
pogledati. 

Direktnu akciju možete nabaviti na sledeđm mestima: 


BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ZAGREBIDUBUE k 

Policija i žuti sindikati 
protiv protesta 
radnika lumka 



Radnice i radnici preduzeća Jumko iz 
Vranja već godinama se suočavaju sa 
nizom problema poput neredovnih 
plata, neuplaćenih doprinosa i ne- 
povezanog radnog staža. 

Svi ovi problemi eskalirali su 14. 
januara ove godine kada su radnice/i 
stupili u generalni štrajk. Najpre su 
štrajkovali za mašinama, a zatim 
su organizovali protestne šetnje 
gradom. Više od 1.000 radnica/ka 
blokiralo je 12. februara autoput ka 
Beogradu. Posle razgovora u Vladi 
sredinom februara, isplaćene su im 
dve minimalne zarade i overene 
zdravstvene knjižice do juna ove 
godine što je dovelo do privremene 
obustave protesta. 

Daliste 
znali O 

...da 87% profita od komer- 
cijalnih rep i hip-hop pesa- 
ma završava u džepovima 
belaca? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


Ipak, 15. aprila radnice i radnici su, 
zbog neispunjenja ostalih zahteva, 
ušli u upravnu zgradu kompanije i 
radikalizovali protest. 1.200 radnika 
i radnica, koji štrajkuju već tri 
meseca, traže smenu kompletnog 
rukovodstva, povezivanje radnog 
staža, isplatu šest zaostalih zarada i 
uplatu poreza i doprinosa koji nisu 
uplaćivani od 2010. godine. Oni su 
najavili da će 22. aprila krenuti ka 
Beogradu ukoliko zahtevi ne budu 
ispunjeni. 

Predsednik Samostalnog sindikata 
Jumka Slađan Mitić obavestio je 22. 
aprila javnost da su predstavnici sin- 
dikata od vranjske policije dobili re- 
šenje kojim se zabranjuje najavljena 
blokada jedne trake autoputa Niš- 
Skoplje. On je izjavio da je sindikat 
nakon takvog policijskog saopštenja 
odustao od ranije najavljenog izlaska 
na autoput kao vida radikalizacije 
štrajka i da se štrajk nastavlja u krugu 
fabrike. „О tome da li ćemo ga i kako 
radikalizovati odlučivaćemo nakon 
razgovora s vršiocem dužnosti mi- 
nistra privrede, na sastanku koji nam 
je zakazan za sredu u Vladi Srbije”, 
rekao je on. 

Žuti sindikati ponovo vrše ulogu u 
pacifikovanju radništva i, umesto da 
nastave sa predviđenim aktivnostima 
radikalizacije štrajka, nalaze pravno- 
formalno opravdanje da radničku 
borbu kanališu u beskonačno išče- 
kivanje besmislenih razgovora i pre- 
govora. Direktna akcija borbenih 
radnika organizovanih na sopstve- 
nim zborovima, štrajkovi i blokade, 
jedine mogu izvršiti pritisak na 
gazde i državu kako bi nam dozvolili 
da živimo život dostojan ljudi. 

Zoran Radić 

























AKTUILNO 


Međunarodne akcije protiv 
TNS-a i njenih klijenata 



Ove nedelje (od 21. do 27. aprila) 
Međunarodno udruženje radnika 
i radnica (MUR) organizuje akcije 
protiv transnacionalne kompanije 
za istraživanje tržišta - TNS i 
njenih najvećih klijenata, kao 
odgovor na otpuštanje delegata 
španskog anarhosindikata CNT 
i sprečavanje njegovog obraćanja 
sindikatu. Tokom čitave nedelje 
sekcije i prijateljske organizacije 
Internacionale će stavljati do 
znanja upletenim kompanijama 
svoje negodovanje povodom tih 


događaja. 

TNS je međunarodna kompanija 
za istraživanje tržišta i tržišnih in- 
formacija, sa predstavništvima u 19 
zemalja Azije i 37 zemalja Evrope. U 
toku prethodne dve godine u Španiji, 
TNS uvodi sve gore i gore radne uslo- 
ve, čineći rad neizvesnijim, ukidaju- 
ći bonuse, terajući radnike da rade 
i po 12 sati dnevno (što je, naravno, 
protivzakonito), te prisiljavajući ljude 
da rade u veoma malom prostoru. 
Tokom osmočasovnog radnog dana 
istraživač dobija dve petominutne 


pauze i jednu pauzu od 20 minuta. 
Delegat CNT-a je radio u TNS-u 
pet godina pre otpuštanja u 
novembru 2013. Protestvovao je 
protiv pogoršanja radnih uslova. 
Drugovi iz CNT-a sa pravom na 
ove događaje gledaju kao na primer 
otvorene represije nad sindikatima 
koja za cilj ima izbacivanje sa ra- 
dnog mesta onih koji se organizuju 
i bore za radnička prava. 

U toku prethodnih nekoliko mese- 
ci CNT se bori protiv otpuštanja 
organizujući protestna okupljanja, 
ali ne samo ispred TNS-a, već i 
ispred njihovih najvećih klijenata 
poput Audija i SEAT-a. MUR pru- 
ža podršku akcijama drugova u 
Španiji, te aktivno učestvuje u bor- 
bi za vraćanje na posao otpuštenog 
druga. 

Anarhosindikalistička inicijativa 
se pridružuje međunarodnoj 
solidarnosti, pa će u petak u Be- 
ogradu, ispred sedišta glavnog 
dilera kompanija Audi i SEAT za 
Srbiju, organizovati distribuciju 
protestnih letaka. 


Odluka Ustaunog suda ostavlja hiljade bez posla! 


Za nepun mesec, državni poverioci moći 
će da naplaćuju dugovanja od preduze- 
ća u restrukturiranju, koja ukupno pre- 
mašuju milijardu i po evra. Naime, od 
15. maja, preduzeća u restrukturiranju 
prema odluci Ustavnog suda ostaju bez 
zaštite države od poverilaca. Čak su i žuti 


sindikati najavili da već narednog mese- 
ca očekuju velike socijalne probleme. 
Na primer, samo u Somboru je u re- 
strukturiranju pet preduzeća u kojima 
ima oko 1.600 radnika. Jasno je da će zbog 
odluke Ustavnog suda mnoga preduzeća 
otići u stečaj, a radnici ostati bez posla. 


Srbija bi mogla da bude sredinom idu- 
ćeg meseca socijalna bomba, gde će veli- 
ki broj zaposlenih ostati bez primanja, a 
mnogi i bez radnih mesta. Na nama je 
da se organizujemo i direktnom akcijom 
suprotstavimo ovakvim namerama 
gazda. 

funkcionera dovoljno govori podatak 
da Nemačka nema ni 1.000 automobila, 
dok mnogo razvijena i teritorijalno veća 
Švedska poseduje svega deset službenih 
vozila. Hrvatska koristi petostruko ma- 
nje ovih automobila od Srbije, odnosno 
6.000. Vladin vozni park od 1. jula 2012. 
do 30. juna prošle godine prešao je više od 
osam miliona kilometara na šta je otišlo 
780.000 litara goriva, što je kilometraža 
kojom se planeta može obići 200 puta. 


Stežu kalš, ali u kollma 


Svima je poznata bahatost političarskih 
skotova koji nam kroje živote. No, pone- 
kad je dobro pogledati i konkretne podat- 
ke koji ilustruju tu samoživost i zločina- 
štvo sistema. Država Srbija ima više od 
31.000 službenih vozila na čije održavanje 
i gorivo tokom godine ode više od pola 
milijarde evra. Ova neverovatna statistika 


je nedavno predočena javnosti. Brojnost 
u voznom parku privilegovanih je tako 
Srbiju svrstala u vrh lestvice evropskih 
zemalja. Naravno, ti automobili se često 
zloupotrebljavaju u privatne svrhe, poput 
funkcionera u Ministarstvu policije koji se 
službenim vozilom odvezao na letovanje 
u Bugarsku. Kolika je bahatost srpskih 




U Rio De Žaneiru došlo je do velikih 
protesta posle smrti mladića koga je 
pretukla brazilska policija. U neredima ko- 
ji su izbili u utorak uveče u siromašnom 
naselju nedaleko od turističkog kvarta kod 
poznate plaže Kopakabane ubijena je jedna 
osoba, a jedan dvanestogodišnji dečak je 
povređen. 

Nemiri su počeli kada je jednog pro- 
fesionalnog plesača i disk džokeja iz favele 
Pavao-Pavazinjo ubila policija koja je misli- 
la da je on trgovac drogom. Velika masa 
ljudi tražila je objašnjenje za smrt igrača na 
ulasku u favelu koja se nalazi samo nekoli- 
ko ulica od poznatih plaža Rija. 

Rumunija: štrajk radnika železnice 

23. april. Radnici rumunske železnice su 
održali dvočasovni štrajk zahtevajući veće 
plate i bolje radne uslove, usled čega je 
železnički saobraćaj širom Rumunije bio 
u prekidu. Za vreme štrajka, koji je trajao 
od 7 do 9 časova ujutro, oko 900 putničkih 
i teretnih vozova je stajalo u mestu, a po 
okončanju štrajka su kasnili po više sati. 

Sindikat radnika Rumunske železnice 
se odlučio za štrajk pošto su pregovori sa 
predstavnicima Ministarstva saobraćaja 


okončani bez rezultata. Plate radnika že- 
leznica u Rumuniji nisu povećavane šest 
godina, a radnici su uznemireni zbog naja- 
ve da će njih 2.500 dobiti otkaz. 

Sukobi policije i demonstranata u 
Manili zbog posete Baraka Obame 

23. april. Filipinska policija opremljena šti- 
tovima, pendrecima i vodenim topovima 
sukobila se sa oko 100 demonstranata koji 
su protestovali ispred američke ambasade u 
Manili zbog posete predsednika SAD Bara- 
ka Obame i sporazuma kojim će se povećati 
američko vojno prisustvo na Filipinima. 
Policija je blokirala prilaz aktivistima blizu 
utvrđene američke ambasade, ali su ipak 
demonstranti uspeli da prođu. Zbog toga 
je policija upotrebila vodene topove da bi 
rasterala aktiviste, od kojih su neki nosili 
transparente na kojima je pisalo „Obama, 
nisi dobrodošao”. 

Obama treba da dođe u Manilu u ponede- 
ljak, posle posete Japanu, Južnoj Koreji i 
Maleziji. Tokom Obamine posete treba 
da bude finaliziran novi „bezbednosni” 
sporazum kojim će se povećati broj 
američkih vojnika, aviona i brodova u 
vojnim kampovima na Filipinima. 


Grčka: zbog mera štednje za godinu 
dana 551 samoubistvo 

Mere štednje u Grčkoj dovele su do pora- 
sta broja samoubistava među muškarci- 
ma, rezultati su najnovijeg istraživanja 
Univerziteta u Portsmutu u Britaniji. U 
periodu između 2009. i 2010. godine ubio 
se 551 muškarac, isključivo zbog mera 
štednje, što je skoro jedna osoba dnevno. 

U istraživanju se navodi da muškarci u 
dobi između 45 i 89 godina predstavljaju 
starosnu grupu koja je najranjivija na teške 
ekonomske uslove: mere štednje dovele 
su do smanjenja njihovih plata i penzija i 
povećale stopu samoubistava. 

„Zvaničnici koji kroje državnu politiku 
i zdravstvene službe treba da se po- 
zabave ovim pitanjem. Kada se govori 
o merama štednje, uvek se postavlja 
pitanje o njihovom uticaju na društveni 
bruto proizvod, a nikada se ne govori o 
posledicama po zdravlje ljudi”, rekao je 
Nikolaos Antonakakis, jedan od autora 
istraživanja. 

Grčka je od 2010. u okviru mera štednje 
uvela velike „rezoveu oblasti zdravstva, 
obrazovanja i državnih službi, te višestru- 
ko smanjila plate i penzije. 


Centar za liberterske studije predstavlja: 

Mira Bogdanović: 
Konstante konvertitstva 

Ovaj rad o disidentima, uključujući i samog Đilasa, 
rad je i o konvertitstvu i samozaboravu. Izgleda 
da je malo ljudi spremno da se osvrne u vlastitu 
prošlost i objektivno se suoči s lomovima u vlastitoj 
biografiji. 




SUKOB DEMONSTRANATA I POLICIJE PRED 
AMERIČKOM AMBASADOM U MANILI 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IVVA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Slobodan Stamenčić, RatiborTrivunac, Tadej Kurepa i 
Aleksandar Belčević (odgovorni urednik) 

i Priloge i pisma slati na kontakt adresu. 

> Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 
























